# אוסקר הראשון מלך שבדיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אוסקר הראשון

אוסקר הראשון (נולד כז'וזף פרנסואה אוסקר ברנדוט, 4 ביולי 1799, פריס - 8 ביולי 1859, שטוקהולם ), מלך שבדיה ונורבגיה מ-1844 ועד למותו.

## [עריכה] בצעירותו

הוא היה בנם היחיד של קארל הארבעה עשר מלך שבדיה ואישתו המלכה דזירה קלארי. יחד עם אימו עבר מפריז לשטוקהולם ביוני 1811, לאחר שבאוגוסט 1810 נבחר אביו ליורש העצר של הכתר השבדי.

מקארל השלושה עשר מלך שבדיה קיבל אוסקר הראשון את התואר הדוכס של נורמנדיה ובמהרה למד את השפה השבדית. הוא זכה לחינוך מצוין ולאהדת הרבים ותוך זמן קצר נחשב לבר-סמכא בענייני פוליטיקה וחברה. ב1839 הוא חיבר סידרה של מאמרים על החינוך הציבורי, וב-1841 פרסם בעילום שם את "Om Straff och straffanstalter", חיבור בו צידד ברפורמה בבתי הסוהר.

ב-19 ביוני 1823 נשא לאישה את הנסיכה ז'וזפין, בתו של יוז'ן דה בוארנה, משנה למלך איטליה ונכדת הקיסרית ז'וזפין.

## [עריכה] מלכות

פעמיים בתקופת שלטון אביו, ב-1824 וב-1833, הוא היה לזמן קצר משנה למלך נורבגיה. ב-1838 החל המלך לחשוד ביורשו שהוא זומם, יחד עם המפלגה הליברלית, להביא לשינויים בממשל ואף לויתור על הכתר. בין אם אוסקר סייע באופן פעיל לאופוזיציה לאביו ובין אם לאו, הרי שהוא לא הסתיר את חוסר שביעות רצונו מהתנהגותו הרודנית של אביו. אף על פי כן הוא נמנע מקרע של ממש.

הליברליות שלו נשאה האופי מתון וזהיר, כפי שהתברר לאכזבת האופוזיציה, זמן קצר לאחר עלייתו למלכות במקום אביו המת (8 במרץ, 1844). הוא התנגד לשינויים קיצונים בחוקה המיושנת והמסורבלת של שבדיה מ-1809. עם זאת, אחד מצעדיו הראשונים בשלטון היה מתן חופש העיתונות.

הוא השווה רשמית את מעמד שתי ממלכותיו, על ידי הנהגת דגלים חדשים בעלי תג של האיחוד ושלט אבירים חדש עבורו. רוב החקיקה בתקופת שלטונו של נועדה לשיפור מצבה הכלכלי של שבדיה. ככל הנראה הצליח בכך, שכן הריקסדאג (הפרלמנט השבדי של אז) בפניה אליו ב1857, הצהיר שהוא קידם את השגשוג החומרי של הממלכה יותר מכל קודמיו.

במדיניות החוץ שלו היה אוסקר ידידם של הלאומנים. ב-1848 הוא תמך בצד הדני במלחמת שלזוויג הראשונה כנגד פרוסיה. הוא אף שלח חיילים נורבגיים ושבדיים לפונן וצפון שלזיה (1849- 1850), תיווך בין הצדדים להשגת שביתת הנשק של מאלמו (26 באוגוסט, 1848) והיה בין הערבים לשלמות דנמרק לפי פרוטוקול לונדון מה-8 במאי, 1852.

בתחילת שנות ה-50 של המאה ה-19 הגה אוסקר הראשון תוכנית לאיחוד שלוש מלכויות סקנדינביה, אך איחוד שושלתי זה לא עלה בידו. הוא כן הצליח לשים קץ למדיניותו המתרפסת של אביו כלפי רוסיה הקיסרית. הפחד פן תדרוש רוסיה שטחים לחופו של הפיורד ואראנגר, גרם לו שלא לצאת כנגדה אלא להישאר ניטרלי במהלך מלחמת קרים ומאוחר יותר לכרות בריתות עם בריטניה ועם הקיסרות השנייה של צרפת (25 בנובמבר, 1855), במטרה להבטיח את השלמות הטריטוריאלית של סקנדינביה.

## [עריכה] ילדים

אוסקר הראשון הביא לעולם ארבעה בנים חוקיים. שניים מהם, קארל החמישה עשר ואוסקר השני, ירשו את כס המלכות אחריו. שני האחרים היו הנסיכים גוסטב ואוגוסט. כמו כן נולדה לו ולז'וזפין בת, הנסיכה יוז'יני.

נוסף על אלה נולדו לו שני בנים מפלגשו, השחקנית אמילי הוגקוויסט: הייאלמר ומקס הוגקוויסט, אשר נודעו בלעג כ"נסיכים מלאפוניה". בת בשם אוסקריה, נולדה מפילגש נוספת.

מקור: http://he.wikipedia.org../../../%D7%90/%D7%95/%D7%A1/%D7%90%D7%95%D7%A1%D7%A7%D7%A8_%D7%94%D7%A8%D7%90%D7%A9%D7%95%D7%9F_%D7%9E%D7%9C%D7%9A_%D7%A9%D7%91%D7%93%D7%99%D7%94.html

קטגוריות: מלכי שבדיה | מלכי נורבגיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Esperanto
- Español
- Eesti
- Suomi
- Français
- Italiano
- 日本語
- ქართული
- Nederlands
- Norsk (nynorsk)
- Norsk (bokmål)
- Polski
- Português
- Svenska
- 中文